Diari Oficial de la Generalitat Valenciana


Sumari del DOGV 3885, del 24-11-2000 (2000/9401)

DECRET 168/2000, de 14 de novembre, del Govern Valencià, pel qual s'acorda la reversió a l'Ajuntament de Xixona de l'immoble situat en l'avinguda de l'Institut, s/n, d'aquesta població.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3885

Data del DOGV
:   24-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9401


Data del document
:   14-11-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Xixona
    * cultura regional
    * propietat immobiliària

DECRET 168/2000, de 14 de novembre, del Govern Valencià, pel qual s'acorda la reversió a l'Ajuntament de Xixona de l'immoble situat en l'avinguda de l'Institut, s/n, d'aquesta població. [2000/A9401]
  
Mitjançant una escriptura pública atorgada davant del notari d'Alacant Tomás Dacal Hernández el dia 27 d'octubre de 1969, l'Ajuntament de Xixona va cedir al Ministeri d'Educació el solar de 7.500 metres quadrats de superfície, situat en l'avinguda de l'Institut, sense número, d'aquesta població, amb la finalitat de construir una secció delegada de l'Institut Nacional de Batxillerat.
  
Pel Reial Decret 2.093/1983, de 28 de juliol, l'administració estatal va transferir a la Comunitat Valenciana l'immoble esmentat, que consta en l'Inventari General de Béns i Drets de la Generalitat Valenciana amb el número A02/03/083/0001 com a bé de domini públic la gestió i administració del qual correspon a la Conselleria de Cultura i Educació.
  
Consta inscrit en el Registre de la Propietat de Xixona al tom 576, llibre 108, foli 166, finca 6047, inscripció segona.
  
Referència cadastral: 7889001.
  
Amb data 11 de novembre de 1993 fou atorgada, davant el notari de València Alberto Domingo Puchol, una escriptura pública per la qual l'Ajuntament de Xixona cedia a la Generalitat Valenciana, sent acceptat per aquesta, l'immoble d'11.500 metres quadrats, situat en la partida d'Almaraig, destinat a la construcció del nou institut de Batxillerat. Consta en l'Inventari General de Béns i Drets de la Generalitat Valenciana amb el número A02/03/083/0004.
  
La construcció i posada en funcionament del nou institut ha ocasionat que l'antic, situat en l'avinguda de Xixona, haja deixat de ser utilitzat per als fins per als quals havia sigut cedit per l'Ajuntament de Xixona, en conseqüència, la corporació local esmentada ha sol·licitat la reversió al patrimoni municipal de l'immoble on s'ubicava l'antic institut de Batxillerat.
  
La Conselleria de Cultura i Educació ha proposat la desafectació de l'immoble esmentat en no estar prevista la seua utilització per a fins docents, i ha informat favorablement sobre la seua reversió al patrimoni municipal.
  
Vist el que estableix la disposició addicional cinquena de la Llei 3/1986, de 24 d'octubre, de Patrimoni de la Generalitat Valenciana, i d'acord amb l'article 22 d'aquesta llei, el qual, a sensu contrario, estableix la competència del Govern Valencià per a autoritzar la reversió dels béns immobles cedits com a conseqüència de la modificació de les condicions fixades en la cessió, a proposta de la Conselleria d'Economia, Hisenda i Ocupació i amb la deliberació prèvia del Govern Valencià en la reunió de 14 de novembre de 2000,
  
DECRETE
  
Article 1
  
Desafectar del domini públic de la Generalitat Valenciana l'immoble de 7.500 metres quadrats de superfície, situat en l'avinguda de Xixona, del municipi de Xixona, que confronta: nord, amb el senyor Fernando Verdú Galiana; sud, séquia tapada o camí; est, camí, i oest; assagador, del municipi.
  
Article 2
  
Autoritzar la reversió, a favor de l'Ajuntament de Xixona, del dret de propietat que es té sobre l'immoble descrit en l'article primer.
  
Article 3
  
Atorgada l'escriptura de reversió corresponent, s'haurà de donar de baixa el dret de propietat sobre l'immoble assenyalat en l'Inventari General de Béns i Drets de la Generalitat Valenciana, on consta amb el número A02/03/083/0001.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 14 de novembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET